gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4213, del 20-03-2002 (2002/2747)

ORDRE d'1 de març de 2002, de la Conselleria d'Agricultura, Pesca i Alimentació, per la qual es fa pública la cancel·lació de les convocatòries per a la sol·licitud de les ajudes per al foment de l'aqüicultura.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4213

Data del DOGV
:   20-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2747


Data del document
:   01-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * estructura pesquera
    * empresa privada
    * aqüicultura
    * indústria pesquera
    * suport econòmic
    * ajuda pública

ORDRE d'1 de març de 2002, de la Conselleria d'Agricultura, Pesca i Alimentació, per la qual es fa pública la cancel·lació de les convocatòries per a la sol·licitud de les ajudes per al foment de l'aqüicultura. [2002/2747]
  
En l'Ordre de 15 de setembre de 2000, de la Conselleria d'Agricultura, Pesca i Alimentació, s'estableixen normes d'ajudes amb finalitat estructural en el sector de la pesca i l'aqüicultura (DOGV núm. 3.846, de 28.09.2000), i una de les mesures previstes en aquesta disposició és la d'inversions d'aqüicultura.
  
En aquests primers anys d'obertura d'aquesta línia d'ajudes, s'ha presentat una alta quantitat de sol·licituds, que supera les disponibilitats econòmiques de subvenció previstes per a la Comunitat Valenciana en el programa 2000-2006 de l'Instrument Financer d'Orientació de la Pesca (IFOP).
  
Això fa necessari cancel·lar les convocatòries anuals d'ajudes, i estabir com a última convocatòria del programa la de l'any 2002.
  
Per això, a proposta del director general de Pesca i Comercialització Agrària,
  
ORDENE
  
Article únic
  
Les ajudes per al foment de l'aqüicultura establides per mitjà del Reglament (CE) núm. 2792/1999, de 17 de desembre de 1999, del Consell, i regulades per mitjà del Reial Decret 3448/2000, de 22 de desembre, i de l'Ordre de 15 de setembre de 2000, de la Conselleria d'Agricultura, Pesca i Alimentació, podran sol·licitar-se en l'àmbit de la Comunitat Valenciana fins a la data d'acabament de la convocatòria anual vigent, el 31 de març de 2002, i queden cancel·lades les convocatòries posteriors.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 1 de març de 2002
  
La consellera d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 4246, del 10-05-2002 (2002/4557)

Notificació de citació a termini. Expedients números O0025850797843276, K4442867499275105, Y6062414920504712 y C1700001460024846.
---------------------------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4557


Organisme emissor
:   Agència Estatal d'Administració Tributària. Delegació de Murcia

Tipus de document
:   Anunci

Notificació de citació a termini. Expedients números L1447784958679213, B5957731018252041, G9086112774287529 y C1700001460024846. [2002/S4557]
  
De conformitat amb el que s'estableix en l'article 105.6 de la Llei General Tributària, d'acord amb la Llei 66/1997, de 30 de desembre (BOE del 31), la cap regional de Recaptació de l'Agència Estatal d'Administració Tributària de Múrcia, fa saber:
  
Que pel fet de no haver sigut possible, per causes no imputables a l'administració tributària, realitzar les notificacions a les persones interessades o als seus representants en l'inici del procediment de constrenyiment, i després d'intentades aquestes de conformitat amb el que s'estableix en l'article 105 de la Llei General Tributària, se cita aquestes persones, especificades a la llista esmentada, perquè en el termini de 10 dies hàbils, comptadors des de l'endemà de la publicació d'aquest anunci, les persones interessades o els seus representants compareguen per a notificar-los, en horari de 09.00 a 14.00 hores, de dilluns a divendres, als llocs on s'indica en cada cas (vegeu taula de l'annex I).
  
Si no compareixen en el termini i al lloc indicat, la notificació s'entendrà produïda a tots els efectes legals des de l'endemà del venciment d'aquest.
  
Annex I: òrgan responsable i lloc de compareixença
  
30021. Administració. Plaça de 2 de Mayo, 2. 30397 Cieza.
  
30090. Administració. Carrer de Santo Domingo, 11. 30754 Lorca.
  
30108. Dependència de Recaptació. Gran Via Escultor Salzillo, 21. 30429. Múrcia (planta segona).
  
30712. Unitat de recaptació Menor Quantia. Gran Via Escultor Salzillo, 21. 30220 Múrcia (planta segona).
Diari Oficial de la Generalitat Valenciana


Sumari del DOGV 4391, del 03-12-2002 (2002/13123)

Expedient núm. 868/2002. Adjudicació de l'equipament material d'electromedicina i descalcificadora (microscopi quirúrgic, taula quirúrgica, ecògraf, descalcificadora).
-----------------------------------------------------------------------------------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/13379


Data del document
:   25-11-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient núm. 868/2002. Adjudicació de l'equipament material d'electromedicina i descalcificadora (microscopi quirúrgic, taula quirúrgica, ecògraf, descalcificadora). [2002/X13269]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General d'Elda. carretera d'Elda a Sax, s/n, 03558 € Elda (Alacant). Telèfon 80 613 54 92, fax 96 539 81 73.
  
c) Número d'expedient: 868/2002.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: equipament de material d'electromedicina i descalcificadora (microscopi quirúrgic, taula quirúrgica, ecògraf, descalcificadora).
  
c) Lots: 4.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.370 de 4 de novembre de 2002.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent quaranta-nou mil vuit-cents vint-i-vuit euros i noranta-nou cèntims (149.828,99 euros).
  
5. Adjudicació
  
a) Data: 19 de novembre de 2002.
  
b) Contractistes:
  
lot euros
  
1 Carl Zeiss, SA. 48.000
  
3 Toshiba N¿Medical Systems, SA. 20.500
  
2, 4: deserts
  
c) Nacionalitat: espanyola.
  
d) Import d'adjudicació: seixanta-vuit mil cinc-cents euros (68.500 euros).
Diari Oficial de la Generalitat Valenciana


Sumari del DOGV 4372, del 06-11-2002 (2002/11534)

Notificació a Efren Poveda García. Expedient número SREJU/2002/86-R.
--------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11951


Organisme emissor
:   Institut Valencià de la Joventut

Tipus de document
:   Anunci

Notificació a Efren Poveda García. Expedient número SREJU/2002/86-R. [2002/Q11550]
  
Davant de la impossibilitat d'efectuar la notificació al domicili d'Efren Poveda García, la Resolució de 19 de juny de 2002, del director general de l'Institut Valencià de la Joventut, dictada arran del recurs de reposició interposat contra la Resolució de 5 d'abril de 2002, del director general de l'Institut Valencià de la Joventut, per la qual s'adjudiquen beques per la realització de cursos d'idiomes en països de la Unió Europea, i en compliment del que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a publicar la referida notificació.
  
Contra l'esmentada resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del sendemà de la publicació del present edicte, tal com preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen interposar qualsevol altre recurs que consideren oportú.
  
Extracte de la resolució que es notifica:
  
Interessat: Efren Poveda García (repr. José Antonio Poveda García).
  
Últim domicili conegut: c/ Nostra Senyora de la Fe, 26, 5é, B.
  
Població: 03783 Novelda (Alacant).
  
Expedient: SREJU/2002/86-R.
  
Contingut de la resolució: desestimar el recurs de reposició interposat per José Antonio Poveda García, en representació d'Efren Poveda García, contra la Resolució de 5 d'abril de 2002, del director general de l'Institut Valencià de la Joventut, per la qual s'adjudiquen beques per la realització de cursos en països de la Unió Europea.
  
Per conéixer el contingut íntegre de l'acte hauran de comparéixer a l'Institut Valencià de la Joventut, Secció de Règim Jurídic, carrer de l'Hospital, 11, 46046 València, en el termini de 10 dies comptadors a partir del sendemà de la publicació d'este edicte.
Diari Oficial de la Generalitat Valenciana


Sumari del DOGV 4362, del 22-10-2002 (2002/10539)

Informació pública de la modificació del pla especial, projecte de construcció del centre de salut de Betxí.
------------------------------------------------------------------------------------------------------------

### Dades del document

Número de DOGV
:   4362

Data del DOGV
:   22-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10659


Organisme emissor
:   Ajuntament de Betxí

Tipus de document
:   Anunci

Informació pública de la modificació del pla especial, projecte de construcció del centre de salut de Betxí. [2002/Q10945]
  
El Ple de la corporació, en sessió ordinària feta el dia 29 d'agost de 2002, va acordar sotmetre a informació pública la modificació del pla especial, projecte de construcció del centre de salut de Betxí, per un termini de 20 dies, en virtut del que es disposa en l'article 43 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana, i l'article 168.1.c del Reglament de Planejament.
  
Durant el termini d'exposició pública, les persones interessades en este procediment podran formular qualssevol al·legacions que els convinguen segons dret i consultar l'expedient a l'Ajuntament de Betxí (plaça Major, 1) en dies i hores d'oficina, i obtindre'n còpies.
  
El termini d'informació pública comença a comptar a partir de la data de publicació d'este anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4274, del 19-06-2002 (2002/6554)

Informació pública del pla de reforma interior de millora en l'àmbit de la subzona 4-E del Pla General d'Ordenació Urbana de Torrent i suspensió de llicències en l'àmbit esmentat.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4274

Data del DOGV
:   19-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6554


Organisme emissor
:   Ajuntament de Torrent

Tipus de document
:   Anunci

Informació pública del pla de reforma interior de millora en l'àmbit de la subzona 4-E del Pla General d'Ordenació Urbana de Torrent i suspensió de llicències en l'àmbit esmentat. [2002/M6554]
  
Per Decret d'esta Alcaldia número 1.299, de data 17 de maig de 2002, se sotmet a informació pública, pel termini de 20 dies hàbils, el projecte de pla de reforma interior de millora en l'àmbit de la subzona 4-E del Pla General, redactat pels servicis tècnics municipals, que té per objecte garantir la imatge urbana de qualitat en l'edificació que s'execute en la zona.
  
Durant el període esmentat qualsevol interessat podrà consultar l'expedient als locals de l'Ajuntament, situats al carrer de Ramón y Cajal, número 1, d'este municipi, i presentar les al·legacions que estime convenients.
  
El sotmetiment a informació pública del Pla implica la suspensió de l'atorgament de llicències d'edificació en l'esmentat àmbit pel termini màxim de dos anys.
  
Contra l'acord de suspensió de llicències, que posa fi a la via administrativa, els interessats podran interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent a la publicació del present anunci, sense perjuí que puguen exercir qualsevol altre que estimen pertinent.
  
No obstant això, de conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener, que la modifica, podrà interposar-se potestativament recurs de reposició davant el mateix òrgan autor de l'acte, en el termini d'un mes, comptat a partir del dia següent al de la recepció del present anunci.
Diari Oficial de la Generalitat Valenciana


Sumari del DOGV 4350, del 04-10-2002 (2002/10057)

Informació pública del nomenament de Primitivo Vidal Albero com agent del cos de policia local de l'Ajuntament d'Onil.
----------------------------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/10813


Organisme emissor
:   Ajuntament d'Onil

Tipus de document
:   Anunci

Informació pública del nomenament del senyor Primitivo Vidal Albero com agent del cos de policia local de l'Ajuntament d'Onil. [2002/N10359]
  
Per resolució d'esta Alcaldia nombre 288 amb data 17 de septiembre de 2002, el senyor Primitivo Vidal Albero, amb document nacional d'identitat nombre 16.904.089-U, ha segut nomenat funcionari de carrera de la Policia Local d'Onil, escala bàsica, categoria agent, desprès d'haver superat el procés selectiu convocat al efecte i de conformitat amb l'article 34 de la Llei 6/1999 de Coordinació de les Policies Locals de la Comunitat Valenciana, formant part de la plantilla de funcionaris d'este ajuntament.
  
La qual cosa es fa pública en compliment amb el que disposa l'article 12 del Decret 33/1999 de 9 de març del Govern Valencià.
  
Onil, 17 de septiembre de 2002.-L'alcalde: Sr. José M. Rozalén Rubio.
Diari Oficial de la Generalitat Valenciana


Sumari del DOGV 4333, del 11-09-2002 (2002/9457)

Notificació de plec de càrrecs a CYS, Cooperativa Valenciana. Expedient número VIVI/040502/19.
----------------------------------------------------------------------------------------------

### Dades del document

Número de DOGV
:   4333

Data del DOGV
:   11-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9457


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de plec de càrrecs a CYS, Cooperativa Valenciana. Expedient número VIVI/040502/19. [2002/F9457]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar el plec de càrrecs a CYS, Cooperativa Valenciana amb expedient número VIVI/040502/19.
  
D'orde de l'instructor, se li notifica el plec de càrrecs que més avall se li imputen a l'expedientat, i se li concedix un termini de 15 dies a partir del sendemà de la notificació per a contestar-lo i, si és procedent, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 27 de maig de 2002.- La secretària d'actuacions: Mª Luisa Martí Llabata.
  
«Plec de càrrecs
  
Que es formula a Promociones Roigcast, SL, i CYS, Cooperativa Valenciana, de conformitat amb l'article 16 del Reglament de Procediment Sancionador, de 4 d'agost de 1993, amb advertència que, si no el contesta en el termini de 15 dies a partir del sendemà de la notificació, es donarà per complit el tràmit, i el procediment seguirà el seu curs.
  
Càrrec: com a promotor i constructor, respectivament de l'habitatge situat a Burjassot, carrer del Botànic Cavanilles, 5-6ª, i acollida a l'expedient de construcció 46-IG-00689/1995-078, ha infringit vosté la Llei 1/1997, de la Generalitat Valenciana, de Règim Sancionador en Matèria d'Habitatge, i ha comés una falta molt greu tipificada com a tal en l'article 6.10 d'esta, i pot correspondre-li una sanció de 3.005,07 a 30.050, 61 euros, ja que ha construït amb les deficiències següents:
  
El barandat del dormitori principal que recau a la junta de dilatació de l'edifici presenta fissuracions i una inflor en el revestiment amb perill de desprendre's.
  
Les esmentades deficiències hauran de ser corregides de conformitat amb el que menciona el nostre requeriment amistós de data 21 de març de 2002, excepte proposta alternativa motivada i prèviament acceptada per la Inspecció Tècnica d'este servici territorial en el termini de 10 dies naturals.
Diari Oficial de la Generalitat Valenciana


Sumari del DOGV 4395, del 09-12-2002 (2002/13256)

Informació pública del programa d'alternativa tècnica dels sectors 3a i 3b.
---------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13186


Organisme emissor
:   Ajuntament de Finestrat

Tipus de document
:   Anunci

Informació pública del programa d'alternativa tècnica dels sectors 3a i 3b. [2002/M13514]
  
Admesa a tràmit mitjançant Resolució de l'Alcaldia de data 4 d'octubre de 2002, l'alternativa tècnica dels sectors 3A-3B, presentada per la mercantil New Finestrat, SL, amb número de registre en este Ajuntament 5055/2002.
  
A l'empara de l'establit en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació de l'establit en l'article 46.3 de l'esmentada llei, pertoca sotmetre el programa indicat, amb tota la documentació annexa (pla parcial i projecte d'urbanització) a informació pública, pel termini de 20 dies hàbils comptats a partir del dia següent a la publicació en el Diari Oficial de la Generalitat Valenciana.
  
Este termini quedarà prorrogat per 20 dies addicionals si durant els 10 primers d'informació pública alguna persona es comprometera a presentar una alternativa tècnica distinta a la inicial i presentara caució d'ella en la quantia que reglamentàriament es determine.
  
Es fa constar que durant el dit termini els interessats en este procediment podran formular qualssevol al·legacions que els convinguen segons dret, així com altres alternatives tècniques de programa i, si escau, proposicions juridicoeconòmiques, tot això en els termes i les condicions de l'esmentada Llei 6/1994.
  
El present expedient administratiu junt amb la seua documentació podrà consultar-se en l'Ajuntament de Finestrat, els dies hàbils durant les hores d'atenció al públic.
  
Les al·legacions que, si escau, s'hi formulen es presentaran davant l'Ajuntament de Finestrat.
  
Així mateix, mitjançant el present edicte, segons el que preceptua el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini d'informació pública anteriorment indicat. Durant el dit termini podran formular-se les indicades proposicions en l'Ajuntament de Finestrat de 9.00 a 14.00 hores.
Diari Oficial de la Generalitat Valenciana


Sumari del DOGV 4353, del 09-10-2002 (2002/10852)

DECRET 14/2002, de 8 d'octubre, del president de la Generalitat Valenciana, pel qual concedix la Placa d'Or de la Generalitat Valenciana al Mèrit Esportiu, en la seua edició de 2002, a la secció de futbol femení del Levante UD, SAD.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4353

Data del DOGV
:   09-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10102


Data del document
:   08-10-2002

Organisme emissor
:   Presidència de la Generalitat

Tipus de document
:   Decret

Descriptors 

:   * esport
    * distinció honorífica

DECRET 14/2002, de 8 d'octubre, del president de la Generalitat Valenciana, pel qual concedix la Placa d'Or de la Generalitat Valenciana al Mèrit Esportiu, en la seua edició de 2002, a la secció de futbol femení del Levante UD, SAD. [2002/10686]
  
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, assenyala, en el seu article 3, com una de les línies generals d'actuació en el desplegament de la política esportiva de la Generalitat Valenciana, el reconeixement i premi a les persones i entitats que s'hagen distingit en la pràctica, la gestió i la promoció de l'esport, mitjançant la Placa i la Placa de la Generalitat Valenciana al Mèrit Esportiu.
  
El Decret 33/1986, de 10 de març, del Govern Valencià, i l'Orde de 26 de juny de 1989, de la Conselleria de Cultura, Educació i Ciència, regulen la concessió de la Placa d'Or de la Generalitat Valenciana al Mèrit Esportiu.
  
Com a màxim exponent del futbol femení, i fundada inicialment el 1993 amb el nom d'Instituto Politécnico San Vicente Ferrer, que es va dir posteriorment San Vicente Valencia CFF, nom amb el qual va conquerir el primer títol de lliga en la temporada 1996/1997, la secció de futbol femení del Levante UD, SAD, ha sabut fer-se un lloc per dret propi en este àmbit i aconseguir per a la Comunitat Valenciana èxits tan importants com són tres campionats de lliga, tres de copa i dues supercopes d'Espanya, sent el primer equip espanyol a participar en la competició europea UEFA Women's Cup.
  
Per això, i en ús de les atribucions que legalment tinc conferides,
  
DECRETE
  
Article únic
  
Concedir la Placa de la Generalitat Valenciana al Mèrit Esportiu, en la seua categoria d'Or, a la secció de futbol femení del Levante UD, SAD.
  
València, 8 d'octubre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ